
Бүген Татарстан Республикасы Премьер-министры Алексей Песошин “ТР Президенты каршындагы Дәүләт торак фонды”ның яңа җитәкчесен тәкъдим итте.

Бүген Татарстан Республикасы Президенты Рөстәм Миңнеханов Чаллыда Машина төзүчеләр көненә багышланган тантаналы чарада катнашты. Машина төзелеше комплексы хезмәткәрләре Орган залында бәйрәмгә җыелдылар.

Бүген Чаллыга эш сәфәре кысаларында Татарстан Республикасы Президенты Рөстәм Миңнеханов республика һәм Моношәһәрләрне үстерү фонды ярдәмендә ремонтланган Хлебный проезды буенча хәрәкәтне ачып җибәрде.

Юллар үткән елның декабрендә 2,7 км озынлыгында ремонтлана башлады. Ремонт барышында инженер челтәрләре, яңгыр сулары агып төшү канализациясе, җылылык һәм электр белән тәэмин итү челтәрләре төзекләндерелде. Хлебный проездында азык-төлек продуктлары чыгару буенча берничә эре җитештерү урнашкан.

Бүген Чаллыда Татарстан Республикасы Президенты Рөстәм Миңнеханов Татарстанда Террорчылыкка каршы комиссия утырышын уздырды. Чара 41 нче урта мәктәптә узды. Утырышта Татарстанда Террорчылыкка каршы комиссия әгъзалары, республика министрлыклары һәм ведомстволары һәм федераль структураларның территориаль бүлекчәләре җитәкчеләре, муниципаль берәмлекләр башлыклары, шулай ук кайбер мәгариф оешмалары җитәкчеләре катнашты.

Утырыш мәгариф оешмаларының террорчылыкка каршы якланышын тәэмин итү мәсьәләләренә багышланды.

Бүген Татарстан Республикасы Президенты Рөстәм Миңнеханов Чаллыда эш сәфәрендә. Башта ул изоляция торбалары производствосы белән танышты. "Изоляция торбалары заводы" АҖ - Чаллы алгарышлы социаль-икътисадый үсеш территориясе резиденты.


Татарстанга Казахстан Республикасының Көнчыгыш Казахстан өлкәсе хакиме Даниал Әхмәтов җитәкчелегендә делегация килде.

“Казан” халыкара аэропортында Даниал Әхмәтовны Татарстан Премьер-министры Алексей Песошин һәм ТР Министрлар Кабинеты Аппараты җитәкчесе Шамил Гафаров каршы алды.

Бүген Татарстан Республикасы Президенты Рөстәм Миңнеханов Татарстанда граждан җәмгыяте институтларын үстерүгә керткән өлеш өчен премияләр тапшырды. Танатана Казан Кремлендә узды.

Премия 2015 елда гамәлгә куелган. Ел саен коммерциячел булмаган оешмалар һәм РФ гражданнары җәмәгатьчелек таныган эшчәнлек һәм проектлар, граждан җәмгыяте өлкәсендәге фәнни тикәшеренүләр һәм республикада граждан җәмгыяте институтларын үстерүгә шәхси өлешләре өчен аның лауреатлары булалар.

Бүген Татарстан Республикасы Президенты Рөстәм Миңнеханов «Архитекторы.рф» белем бирү программасында катнашучылар белән очрашты.

Очрашу ТР Хөкүмәте Йортында узды, анда ТР Президенты ярдәмчесе Наталия Фишман, ТР төзелеш, архитектура һәм ТКХ министры Ирек Фәйзуллин һәм башкалар катнашты.

«Архитекторы.рф» - архитекторлар, шәһәр төзелеше, вазифаларында төзекләндерү һәм шәһәр үсеше мәсьәләләре булган дәүләт хезмәткәрләре өчен белем бирү программасы. Программаны 2018 елның май аенда "Стрелка" медиа, архитектура һәм дизайн институты башлап җибәрде.


Бүген Татарстан Республикасы Президенты Рөстәм Миңнеханов «Полимекс» Төркия компаниясе җитәкчелеге белән очрашты.

Очрашу ТР Хөкүмәте Йортында узды.

Чарада компаниянең Татарстан территориясендә гамәлгә ашырыла торган инвестицион проектларына караган мәсьәләләр турында сүз барды.

Бүген көннең икенче яртысында Татарстан Республикасы Президенты Рөстәм Миңнеханов Ульяновск шәһәрендә эш сәфәрендә.

Анда ул "Россия – спорт державасы" VII халыкара спорт форумында катнаша.

Искәртик, 2018 елда "Россия – спорт державасы" VII халыкара спорт форумы Россия Федерациясе Президенты йөкләмәсе буенча уздырыла. Аның максаты - 2024 елга кадәр физик культура һәм спортны үстерү буенча өстенлекле мәсьәләләрне билгеләү һәм аларны хәл итү юлын табу.
Рәсми Татарстан